open-index/open-wikipedia-markdown huggingface dataset:
Ερρίκος του Στόλμπεργκ-Βέρνιγκεροντε

Ο **Ερρίκος** (γερμ. *Heinrich*, 25 Σεπτεμβρίου 1772 - 16 Φεβρουαρίου 1854) από τον Οίκο του Στόλμπεργκ ήταν κόμης του Στόλμπεργκ-Βερνιγκερόντε.

## Βιογραφία
Ήταν το τρίτο παιδί και ο πρωτότοκος γιος του Χριστιανού Φρειδερίκου του Στόλμπεργκ-Βερνιγκερόντε και της Αυγούστας Ελεονώρας (1748 - 1821), κόρης του Χριστοφόρου Λουδοβίκου Β΄ του Στόλμπεργκ-Στόλμπεργκ.

Γεννήθηκε στο Κάστρο Βερνιγκερόντε και απεβίωσε εκεί σε ηλικία 82 ετών.

## Οικογένεια
Νυμφεύτηκε πρώτα το 1799 την Καρολίνα Αλεξανδρινή Ερριέττα Ιωάννα *Τζέννυ* του Σένμπουργκ-Βάλντενμπουργκ (1780 - 1809) και είχε τέκνα:
* Ελεονώρα (1801 - 1827), παντρεύτηκε τον Ερρίκο ΞΓ΄ του Ρόις-Κέστριτς το 1819 (1η σύζυγός του).
* Χέρμανν (1802 - 1841), Kόμης του Στόλμπεργκ-Βερνιγκερόντε. Νυμφεύτηκε την Έμμα του Έρμπαχ-Φύρστεναου (1811-1889).
** Όθων του Στόλμπεργκ-Βερνιγκερόντε (1837 - 1896), πρώτος αντικαγκελλάριος της Γερμανίας. Νυμφεύτηκε την Άννα Ρόις του Κέστριτς, κόρη του Ερρίκου ΞΗ΄ Ρόις-Κέστριτς και της Καρολίνας του Στόλμπεργκ-Βερνιγκερόντε.
* Βερνάρδος (1803 - 1824).
* Μπότο (1805 - 1881), νυμφεύτηκε την Αδελαΐδα του Έρμπαχ-Φύρστεναου (1822 - 1881), αδελφή της Έμμας.
* Καρολίνα (1806 - 1896), παντρεύτηκε το 1828 τον Ερρίκο ΞΓ΄ του Ρόις-Κέστριτς (2η σύζυγός του).
* Εδουάρδος (1808).
* Χριστόφορος (1808), δίδυμος του Εδουάρδου. 
* Ροδόλφος (1809 - 1867), νυμφεύτηκε την Αυγούστα του Στόλμπεργκ-Βερνιγκερόντε (1823 - 1864).

Το 1809 απεβίωσε η Ιωάννα και ο Ερρίκος έκανε δεύτερο γάμο το 1810 με τη βαρόνη Εμπερχαρντίνε φον ντερ Ρεκ (1785 - 1852), κόρη του Έμπερχαρντ φον ντερ Ρεκ, υπουργού της Πρωσίας.

## Παραπομπές


## Πηγές
* *Count Henry of Stolberg-Wernigerode: Tagebuch über meinen Aufenthalt in Wien zur Zeit des Congresses vom 9. September 1814 bis zum April 1815*, edited by Doris Derdey, with an introduction by Konrad Breitenborn and Uwe Lagatz, Halle, 2004, ISBN 3-89923-059-0.
* Uwe Lagatz: *Zwischen Ancien Régime und Modernisierung: Graf Henrich zu Stolberg-Wernigerode (1772-1854),* Halle, 2003, ISBN 3-89812-204-2.
* Jochen Lengemann: *'Biographisches Handbuch der Reichsstände des Königreichs Westphalen und der Ständeversammlung des Großherzogtums Frankfurt*, Frankfurt am Main 1991, ISBN 3-458-16185-6, page 195.
* Uwe Lagatz: Zeitenwende. Graf Christian Friedrich (1746–1824) und Graf Henrich (1772–1854) zu Stolberg-Wernigerode, in: *Philipp Fürst zu Stolberg-Wernigerode and Jost-Christian Fürst zu Stolberg-Stolberg (Eds.): Stolberg 1210–2010: Zur achthundertjährigen Geschichte des Geschlechts*, Dößel, 2010, ISBN 978-3-89923-252-3, p. 220-245.

Κατηγορία:Γερμανοί ευγενείς
Σοφία της Βυρτεμβέργης

Η **Σοφία** (γερμ. *Sophie*, 17 Ιουνίου 1818 - 3 Ιουνίου 1877) του Οίκου της Βυρτεμβέργης ήταν πριγκίπισσα της Βυρτεμβέργης και με το γάμο της έγινε βασίλισσα των Κάτω Χωρών.

## Βιογραφία
Η *Σοφία Φρειδερίκη Ματθίλδη* ήταν η δεύτερη κόρη του Γουλιέλμου Α΄ της Βυρτεμβέργης και της Αικατερίνης Πάβλοβνας, κόρης του Παύλου της Ρωσίας.

## Οικογένεια
Παντρεύτηκε το 1839 το Γουλιέλμο Γ΄ των Κάτω Χωρών και είχε τρία τέκνα:
* Γουλιέλμος (1840 - 1879), Πρίγκιπας της Οράγγης (1849-79).
*Γουλιέλμος Φρειδερίκος *Μαυρίκιος* Αλέξανδρος Ερρίκος Κάρολος (1843 - 1850).
* Αλέξανδρος (1851 - 1884), Πρίγκιπας της Οράγγης (1879-84).

## Πρόγονοι

## Πηγές
* Hamer, Dianne (2011). Sophie: biografie van Sophie van Würtemberg (1818-1877) op basis van brieven en dagboeken. Uitgeverij Verloren. ISBN 9087042019.

## Παραπομπές


Κατηγορία:Οίκος της Βυρτεμβέργης
Κατηγορία:Βασίλισσες της Ολλανδίας
Κατηγορία:Μεγάλες Δούκισσες του Λουξεμβούργου
Κατηγορία:Πριγκίπισσες της Βυρτεμβέργης
Κατηγορία:Πριγκίπισσες της Οράγγης
Κατηγορία:Πριγκίπισσες της Ολλανδίας
Πυτζάμα

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Muslim_girl_india1844.jpg|μικρογραφία|Ένα παιδί μουσουλμανικού θρησκεύματος στην Ινδία, το οποίο φορά πυτζάμες και [κουρτί (λιθογραφία από το έργο* Πορτραίτα των Αρχόντων και του Λαού της Ινδίας* της Έμιλι Ήντεν, 1844)]]
Η **πυτζάμα** μπορεί να αναφέρεται σε πολλά και διάφορα συναφή είδη ένδυσης τα οποία προέρχονται από την Ινδική υποήπειρο. Στο Δυτικό κόσμο, οι πιτζάμες είναι φαρδιά ενδύματα τα οποία προέρχονται από το αρχικό ύφασμα και φορούνται κυρίως κατά τον ύπνο, αλλά μερικές φορές φοριέται και για σκοπούς χαλάρωσης, καθώς και από τα δύο φύλα. Γενικότερα, ο όρος πιτζάμα μπορεί να αναφέρεται σε αρκετά ενδύματα, τόσο σε ρούχα ημέρας και νυχτικά, τα οποία προέρχονται από την παραδοσιακή πυτζάμα, ενώ επίσης υπάρχουν και παραλλαγές στυλ και υλικού.

Η λέξη *πιτζάμα* προέρχεται από την ινδουστανική πατζάμα ( ), η οποία προέρχεται από την περσική πατζαμέ (, δηλαδή "ενδύματα του ποδιού"). Η αρχική πατζάμα ήταν ένα χαλαρό, ελαφρύ παντελόνι που το φορούσαν πολλοί Ινδοί Μουσουλμάνουι, Σιχ και Ινδουϊστές. Αργότερα ο όρος υιοθετήθηκε από τους Ευρωπαίους, όρος που εισήχθη μέσω των Βρετανών κατά την διακυβέρνηση της Ινδίας από τη Βρετανία.

## Παραπομπές

Κατηγορία:Ένδυση
Νίκολα Τσούμιτς

Ο **Νίκολα Τσούμιτς** (*Nikola Čumić*, σερβικά κυριλλικά:Никола Чумић, γενν. 20 Νοεμβρίου 1998) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Ραντνίτσκι Νις, με δανεισμό από τον Ολυμπιακό. 

## Σταδιοδρομία σε συλλόγους

### Σλομπόντα Ούζιτσε
Αφού πέρασε από όλες τις κατηγορίες νέων της Σλομπόντα Ούζιτσε, ο Τσούμιτς εντάχθηκε στην πρώτη ομάδα για τη σεζόν 2014-15. Έκανε το επίσημο ντεμπούτο του στις 13 Μαΐου 2015, εναντίον της Μάτσβα Σάμπατς.  Κατά τη διάρκεια της σεζόν 2015-16 της 1η κατηγορίας Σερβίας, ο Τσούμιτς έκανε 12 εμφανίσεις και επίσης έπαιξε σε έναν αγώνα κυπελλου, εναντίον της Λόζνιτσα, σε όλους ως αναπληρωματικός. 

### Μέταλατς Γκόρνι Μιλανόβατς
Το καλοκαίρι του 2016, ο Τσούμιτς μετακόμισε στην Μέταλατς Γκόρνι Μιλανόβατς του πρωταθλήματος Σερβίας, με την οποία υπέγραψε τριετές συμβόλαιο. Έκανε το ντεμπούτο του στο πρωτάθλημα στις 29 Ιουλίου 2016, μπαίνοντας στο 71ο λεπτό του αγώνα εναντίον του Ερυθρού Αστέρα. Η πρώτη του εμφάνιση στο βασικό σχήμα πραγματοποιήθηκε στις 14 Αυγούστου 2016, σε έναν αγώνα εναντίον της Βόζντοβατς. 

### Ραντνίτσκι Νις
Το χειμώνα του 2018, υπέγραψε με την Ραντνίτσκι Νις. 

### Ολυμπιακός
Στις 19 Δεκεμβρίου 2019, ο Ολυμπιακός ανακοίνωσε επίσημα την υπογραφή του νεαρού διεθνή για το ποσό των 500.000 ευρώ, με τον Τσούμιτς να παραμένει στη Ραντνίτσκι Νις με δανεισμό έως το τέλος της σεζόν 2019-2020.

## Διεθνής σταδιοδρομία
Είναι διεθνής με την Εθνική Σερβίας U21. 

## Παραπομπές


## Εξωτερικοί σύνδεσμοι
*   
*   
* Προφίλ στο transfermarkt.com 

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές ΦΚ Μέταλατς Γκόρνι Μιλανόβατς
Κατηγορία:Ποδοσφαιριστές Πρώτης Κατηγορίας Σερβίας
Κατηγορία:Ποδοσφαιριστές ΦΚ Σλομπόντα Ούζιτσε
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές ΦΚ Ραντνίτσκι Νις
Βουλή των Λαών της Βοσνίας και Ερζεγοβίνης

Η **Βουλή των Λαών της Βοσνίας και Ερζεγοβίνης** (     / Дом народа Босне и Херцеговине), ή η Βουλή των Προσώπων, είναι η Άνω βουλή της Κοινοβουλευτικής Συνέλευσης της Βοσνίας και Ερζεγοβίνης. Η Κάτω βουλή είναι η Βουλή των Αντιπροσώπων της Βοσνίας και Ερζεγοβίνης. Ιδρύθηκε το 1995 με την υπογραφή της Συμφωνίας του Ντέιτον. 

Αποτελείται από 15 έδρες που κατανέμονται ισοδύναμα μεταξύ των τριών εθνικών ομάδων της Βοσνίας και Ερζεγοβίνης, σε 5 Βόσνιους, 5 Σέρβους και 5 Κροάτες. Για να επιτευχθεί απαρτία πρέπει να παρευρίσκονται 9 εκπρόσωποι, 3 από κάθε εθνική ομάδα. 

Για την επικύρωση των νόμων είναι απαραίτητη η έγκριση της πλειοψηφίας της Βουλής των Λαών. Αν δεν επιλυθεί κάποιο ζήτημα, επειδή θίγονται τα συμφέροντα της μίας εθνικής ομάδας, τελικά υπάρχει η δυνατότητα προσφυγής στο Συνταγματικό Δικαστήριο της Βοσνίας και Ερζεγοβίνης.

## Παραπομπές

Κατηγορία:Πολιτική της Βοσνίας και Ερζεγοβίνης
Κοίμηση της Παρθένου Μαρίας του Κοσάτκυ

Η **Κοίμηση της Παρθένου Μαρίας του Κοσάτκυ** (**The Death of the Virgin Mary of Košátky**) είναι  πίνακας του 14ου αιώνα. 

Ανακαλύφθηκε το 1922 στο Παρεκκλήσι της Μαύρης Παρθένου, στο Κάστρο του Κοσάτκυ, που βρίσκεται δίπλα στη πόλη Μλάντα Μπόλεσλαβ, στην Κεντρική Βοημία, στη Τσεχία. Πιστεύεται ότι ανήκε στο χρονικογράφο και υπεύθυνο για την κατασκευή του Καθεδρικού της Πράγας, Beneš Krabice of Veitmile (Benesch von Weitmühl). Εκτέθηκε στη Γκαλερί της Εταιρίας των Πατριωτών Φίλων της Τέχνης (Gallery of the Society of Patriotic Friends of Art). Αργότερα πέρασε στην ιδιοκτησία της οικογένειας Kolowrat (μέχρι το 1946). Σήμερα ο πίνακας βρίσκεται στο Μουσείο Καλών Τεχνών της Βοστώνης.

## Ο πίνακας
Ο πίνακας χρονολογείται το 1340 -1350, κατά την περίοδο της βασιλείας του Καρόλου του Δ’.  Έχει στοιχεία βορειοευρωπαϊκού γοτθικού στυλ με ισχυρές ιταλικές επιρροές, κυρίως από την περιοχή της Σιένας και πιθανόν να ήταν μέρος δίπτυχου, του οποίου το άλλο μέρος ίσως ήταν η Αγία Τριάδα του Βρότσλαβ. Ο δημιουργός του πίνακα δεν είναι γνωστός.  

Στον πίνακα δίπλα στη νεκρή Παναγία, απεικονίζεται ο Χριστός, που κρατά τη ψυχή της Παναγίας, και γύρω τους βρίσκονται οι Απόστολοι. Η σύνθεση του έργου είναι μνημειώδης και περίπλοκη ενώ τα πρόσωπα είναι ζωγραφισμένα σύμφωνα με τη Σχολή της Βενετίας. 

Ο πίνακας είναι ζωγραφισμένος με την τεχνική της τέμπερας, πάνω σε ξύλο βελανιδιάς καλυμμένο με τεντωμένο καμβά. Το προπαρασκευστικό σχέδιο έγινε με βάση κιμωλίας και τα περιγράμματα έγιναν με μαύρο χρώμα.

## Παραπομπές


## Εξωτερικοί σύνδεσμοι
*https://web.archive.org/web/20200101153743/https://www.rodon.cz/umeni/Ceske-sakralni-umeni/Smrt-Panny-Marie-z-Kosatek-1345--523

Κατηγορία:Γοτθική ζωγραφική
Κατηγορία:Ζωγραφική στην Τσεχία
Κατηγορία:Τσεχικοί πίνακες
2020 (αριθμός)

Το **2020** *(Δύο χιλιάδες είκοσι)* είναι ο φυσικός αριθμός μετά το 2019 και πριν από το 2021.

## Ιδιότητες

* Είναι άρτιος αριθμός ως πολλαπλάσιο του 2.
* Είναι αυτοβιογραφικός αριθμός, καθώς το πρώτο του ψηφίο ξεκινώντας από αριστερά (2) είναι ίσο με τον αριθμό των ψηφίων που είναι 0, το δεύτερο (0) με τον αριθμό των ψηφίων που είναι 1, το τρίτο (2) των αριθμό των ψηφίων που είναι 2, και το τέταρτο (0) με τον αριθμό των ψηφίων που είναι 4. Είναι μόλις ο δεύτερος στο εύρος ακεραίων τέτοιος αριθμός που εμφανίζει αυτή την ιδιότητα έως τον έβδομο ο οποίος είναι το 6.210.001.000.
*Είναι αριθμός Χάρσαντ, ακέραιος ο οποίος όταν εκφραστεί σε κάποια αριθμητική βάση μπορεί να διαιρεθεί με το σύνολο που προκύπτει από την πρόσθεση των ψηφίων του στη βάση αυτή.
* Είναι υπερτέλειος αριθμός, καθώς το άθροισμα των διαιρετών του, πλην του εαυτού του, είναι μεγαλύτερο από τον ίδιο.

## Άλλα
* Το έτος 2020 ή 2020 π.Χ.
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι

* OEIS - 2020 - Online Encyclopedia of Integer Sequences
* Number 2020 - bikubik.com
* What is special about this number? - Erich Friedman / stetson.edu

Κατηγορία:Σύνθετοι αριθμοί
Ελβετικές ομοσπονδιακές εκλογές 2019

**Ομοσπονδιακές εκλογές** διεξήχθησαν στην Ελβετία στις 20 Οκτωβρίου 2019 για την εκλογή των μελών και στα δύο σώματα της Ομοσπονδιακής Συνέλευσης. Δύο οικολογικά κόμματα, το Κόμμα των Πρασίνων της Ελβετίας και το Οικολογικό Κόμμα Φιλελευθέρων της Ελβετίας, πέτυχαν εκλογικά κέρδη, λαμβάνοντας 13,2% και 7,8% των ψήφων αντίστοιχα. Όπως έγινε στις προηγούμενες εκλογές, το Ελβετικό Λαϊκό Κόμμα έλαβε τις περισσότερες ψήφους.

## Εκλογικό σύστημα
Τα 200 μέλη του Εθνικού Συμβουλίου εξελέγησαν με πλειοψηφία σε  5 μονοεδρικές περιφέρειες και αναλογικά σε 21 πολυεδρικές περιφέρειες, με τις 26 εκλογικές περιφέρειες να βασίζονται στα 26 καντόνια της χώρας.
Οι εκλογές έγιναν με τη χρήση ανοικτής λίστας όπου οι ψηφοφόροι μπορούν να βάλουν σταυρό σε κομματικές λίστες και να μοιράσουν την ψήφο τους μεταξύ των κομμάτων ή να φτιάξουν τη δική τους λίστα σε ένα λευκό ψηφοδέλτιο.
Η κατανομή των εδρών γίνεται με το σύστημα Χάγκενμπαχ-Μπίσοφ.

Τα 46 μέλη του Συμβουλίου των Κρατών εξελέγησαν σε 20 διεδρικές περιφέρειες (που συμβολίζουν τα 20 πλήρη καντόνια) και 6 μονοεδρικές περιφέρειες  (που συμβολίζουν τα 6 ημικαντόνια). Στα καντόνια Ζουρά και Νεσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα.

## Ημερομηνία
Οι εκλογές για το Εθνικό Συμβούλιο διενεργήθηκαν πανεθνικά στις 20 Οκτωβρίου 2019.

Τα καντόνια οργάνωσαν τις εκλογές τους ατομικά για το Συμβούλιο των Κρατών, οι οποίες όλες διεξήχθησαν στις 20 Οκτωβρίου 2019 με μία εξαίρεση. Οι εκλογές έγιναν στο καντόνι Άπεντσελ Ινερχόντεν στις 28 Απριλίου.

## Αποτελέσματα
Τα δύο πράσινα κόμματα ενισχύθηκαν και ήταν ουσιαστικά οι νικητές των εκλογών, ενώ όλα τα άλλα κόμματα υπέστησαν μείωση στα ποσοστά τους.

### Εθνικό Συμβούλιο

### Συμβούλιο των Κρατών

## Παραπομπές


2019
Ελβετ
Κοινοβουλευτική Συνέλευση της Βοσνίας και Ερζεγοβίνης

Η **Κοινοβουλευτική Συνέλευση της Βοσνίας και Ερζεγοβίνης** (σερβοκροατ. *Parlamentarna skupština Bosne i Hercegovine* / Парламентарна скупштина Босне и Херцеговине) είναι το διθάλαμο νομοθετικό σώμα της Βοσνίας και Ερζεγοβίνης. Αποτελείται από: 

* Η Βουλή των Αντιπροσώπων είναι η κάτω βουλή της Κοινοβουλευτικής συνέλευσης. Αποτελείται από 42 μέλη, εκλεγμένα για τετραετή θητεία με εκλογικό σύστημα αναλογικής εκπροσώπησης.
* Η Βουλή των Λαών είναι η άνω βουλή της Κοινοβουλετικής συνέλευσης. Έχει 15 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). Δηλαδή, έκαστο έθνος εκπροσωπείται από 5 μέλη που εκλέγονται δημοκρατικά με γενικές εκλογές σε όλη την επικράτεια, για τετραετή θητεία.

Ιστορικά, πρόδρομες δομές της σημερινής διθάλαμης Κοινοβουλευτικής Συνέλεσης ήταν η μονοθάλαμη Συνέλευση της Βοσνίας και Ερζεγοβίνης και η Λαϊκή Συνέλευση της Βοσνίας και Ερζεγοβίνης. 

## Παραπομπές


Κατηγορία:Πολιτική της Βοσνίας και Ερζεγοβίνης
Κατηγορία:Εθνικά νομοθετικά σώματα
Βοσνια
Κόμμα Δημοκρατικής Δράσης (Βοσνία και Ερζεγοβίνη)

Το **Κόμμα Δημοκρατικής Δράσης** (Βοσνιακά: *Stranka demokratske akcije,* σύντμηση: **SDA**) είναι ένα συντηρητικό πολιτικό κόμμα στη Βοσνία και Ερζεγοβίνη που εκπροσωπεί τον βοσνιακό-ισλαμικό εθνικισμό.

## Ιστορία
Το Κόμμα Δημοκρατικής Δράσης (SDA) ιδρύθηκε την 26η Μαΐου 1990 στο Σεράγεβο, ως ένα «κόμμα Μουσουλμανικού πολιτιστικού-ιστορικού κύκλου». Ήταν η υλοποίηση της ιδέας του Αλίγια Ιζετμπέγκοβιτς για ένα Ισλαμικό θρησκευτικό και εθνικό κόμμα στη Βοσνία και Ερζεγοβίνη. Πολλά μέλη της Ισλαμικής Κοινότητας της Βοσνίας και Ερζεγοβίνης, και ιμάμηδες, έλαβαν μέρος στην ίδρυση του κόμματος. Ο Αλίγια, ο οποίος έγινε ο πρώτος πρόεδρός του, προσπάθησε να επιλύσει τις διαφορές μεταξύ των Μουσουλμάνων εθνικιστών-Ισλαμιστών που εκπροσωπούσε ο Βόσνιος πολιτικός και συνιδρυτής του κόμματος, Ομέρ Μπέμεν, και των Μουσουλμάνων της αριστεράς που εκπροσωπούσε ο Βόσνιος πολιτικός του κόμματος, Αντίλ Ζουλφιλκάρπασιτς. Το κόμμα έχει τις ρίζες του στην παλαιά Γιουγκοσλαβική Μουσουλμανική Οργάνωση, ένα συντηρητικό Βοσνιακό κόμμα στο Βασίλειο της Γιουγκοσλαβίας. Η Γιουγκοσλαβική Μουσουλμανική Οργάνωση, που ιδρύθηκε το 1919, διαδέχθηκε την Μουσουλμανική Εθνική Οργάνωση, ένα συντηρητικό Βοσνιακό κόμμα που είχε ιδρυθεί το 1906, κατά την Αυστροουγγρική εποχή. Και αυτή, με την σειρά της, είχε διαδεχθεί το συντηρητικό Βοσνιακό «Κίνημα για το Βακούφι και την εκπαιδευτική αυτονομία» (Pokret za vakufsko-mearifsku autonomiju) που χρονολογείται του 1887. 

Το Κόμμα Δημοκρατικής Δράσης κατάφερε μεγάλη επιτυχία στις εκλογές μετά τη διάλυση της Γιουγκοσλαβίας, στις αρχές της δεκαετίας του 1990. Τότε ίδρυσε την εβδομαδιαία εφημερίδα *Ljiljan,* που διαδέχθηκε την "*Μουσουλμανική Φωνή*", το επίσημο ενημερωτικό δελτίο του κόμματος. Παρέμεινε το ισχυρότερο κόμμα για τον Βοσνιακό πληθυσμό της χώρας. 

Τον Νοέμβριο του 2000 το Κόμμα Δημοκρατικής Δράσης έχασε από το Σοσιαλδημοκρατικό Κόμμα και άλλα κόμματα που συγκεντρώθηκαν στη «Συμμαχία για την Αλλαγή», και για πρώτη φορά βρέθηκε στη θέση της αντιπολίτευσης.     

Το κόμμα έχει παραρτήματα στη Σλοβενία, το Κοσσυφοπέδιο, τη Βόρεια Μακεδονία, την Κροατία και την Σερβική περιοχή Σάντζακ. Ένας από τους στόχους του κόμματος είναι, εκτός της Βοσνίας και Ερζεγοβίνης, να εκπροσωπήσει και να υπερασπιστεί τα συμφέροντα των Βοσνίων και άλλων Μουσουλμάνων νότιων Σλάβων σε ολόκληρη την περιοχή των Βαλκανίων. Στο Μαυροβούνιο, το παράρτημα του Κόμματος Δημοκρατικής Δράσης συγχωνεύθηκε με άλλα μικρότερα Βοσνιακά και Σλαβικά Μουσουλμανικά κόμματα, και δημιουργήθηκε το Βοσνιακό Κόμμα. 

Το Κόμμα Δημοκρατικής Δράσης είναι ένα από τα εθνικά κόμματα με την ιδιότητα παρατηρητή του Ευρωπαϊκού Λαϊκού Κόμματος. 

Μετά τις εκλογές του 2018, το Κόμμα Δημοκρατικής Δράσης έγινε και πάλι το μεγαλύτερο κόμμα στη Βοσνία και Ερζεγοβίνη. 

## Παραπομπές


## Βιβλιογραφία

* 
* 
* 
* 
* 
* 
* 
### Περαιτέρω ανάγνωση
* 

Κατηγορία:Πολιτικά κόμματα της Βοσνίας και Ερζεγοβίνης
Αλεξάντερ Μπαλτσερόφσκι

Ο **Αλεξάντερ «Όλεκ» Μπαλτσερόβσκι** (*Aleksander "Olek" Balcerowski*, γενν. 19 Νοεμβρίου 2000) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Μάλαγα.

## Σταδιοδρομία σε συλλόγους

## Εθνική ομάδα
Ο Μπαλτσερόβσκι αγωνίστηκε με την Εθνική Πολωνίας στο Παγκόσμιο Κύπελλο του 2019 στην Κίνα, στο Ευρωμπάσκετ 2022 και στο Ευρωμπάσκετ 2025.

## Παραπομπές


## Εξωτερικοί σύνδεσμοι
* Προφίλ στο RealGM

Κατηγορία:Πολωνοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Πολωνοί καλαθοσφαιριστές στο εξωτερικό
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Μάλαγας
Πράτελν

Το **Πράτελν** (Γερμανικά:Pratteln) είναι πόλη στη βόρεια Ελβετία. Το Πράτελν ανήκει στο καντόνι του καντονιού της Μπάζελ-Λάντσαφτ.

## Γεωγραφική θέση
Το Πράτελν βρίσκεται στη βορειοδυτική Ελβετία και διατρέχεται από τον ποταμό Ρήνο. Το παλιό χωριό, βρίσκεται στους πρόποδες του βουνού Άλντερμπεργκ.

## Παραπομπές


## Εξωτερικοί σύνδεσμοι

* Επίσημη ιστοσελίδα της πόλης 

Κατηγορία:Πόλεις της Ελβετίας
Νότια Μιν

Η **Νότια Μιν** (γνωστή και ως Μιν Ναν, νοτιοφουτσιανικά, χοκλό) είναι μία από τις διαλέκτους της κινεζικής γλώσσας (σύμφωνα με μια άλλη άποψη είναι μια από τις γλώσσες της σινοθιβετικής γλωσσικής οικογένειας).

Ομιλείται στην κινεζική επαρχία Φουτσιάν και την Ταϊβάν. Μικρότερες κοινότητες ομιλητών της γλώσσας ζουν σε πολλές χώρες της Νοτιοανατολικής Ασίας. Ομιλείται επίσης σε πολλές κινεζικές γειτονιές (τσαϊνατάουν) σε όλο τον κόσμο. Είναι μια από τις πιο συνηθισμένες μητρικές γλώσσες των Kινέζων μεταναστών σε χώρες της Νοτιοανατολικής Ασίας .

## Διάλεκκτοι
μικρογραφία|Κτίριο αφιερωμένο στον φουτσιανικό (χόκιεν) πολιτισμό

* διάλεκτος Κουαντσάνγκ (Χόκιεν, Κουαντσάνγκ, παραδοσιακά κινέζικα: ) 
** διάλεκτος Σιαμέν (Αμόι, Σιαμέν, παραδοσιακά κινέζικα: ) - γνωστή και κατά μια έννοια επίσημη διάλεκτος. 
*** Φιλιππινο-Μιν (Λαν-ναν, *Lân-lâng-oé*, παραδοσιακά κινέζικα: ) 
** διάλεκτος Τσανγκτσόου (παραδοσιακά κινέζικα: ) 
** διάλεκτος Κουανγκτσόου (παραδοσιακά κινέζικα: ) 
** Ταϊβανική διάλεκτος *(*παραδοσιακά κινέζικα: ) - μια από τις πιο ομιλούμενες διάλεκτους της γλώσσας.  
** διάλεκτος Πενάνγκ (παραδοσιακά κινέζικα: ) 
** διάλεκτος Ντεχουά (παραδοσιακά κινέζικα: ) 
** διάλεκτος Γιουνσάο (παραδοσιακά κινέζικα: ) 
* διάλεκτος Ντατιάν (παραδοσιακά κινέζικα: ) 
* διάλεκτος Τσαοσάν (παραδοσιακά κινέζικα: )

Μερικές φορές η χαϊνανέζικη γλώσσα περιλαμβάνεται στην σύνθεση της Νότιας Μιν (παραδοσιακά κινέζικα: 海南話).

## Λογοτεχνία

* «Southern Min Grammar» (3 articles), Part V, *Sinitic Grammar*, Hilary Chappell (ed.), Oxford University Press, Oxford 2001. ISBN 0-19-829977-X. 
* DeBernardi, J. E (1991). «Linguistic nationalism--the case of Southern Min»http://sino-platonic.org/complete/spp025_taiwanese.html. Dept. of Oriental Studies, University of Pennsylvania. 

Κατηγορία:Γλώσσες της Κίνας
Κατηγορία:Γλώσσες των Φιλιππίνων
Cascada

[εναλλ.=cascada|μικρογραφία|Η τραγουδίστρια του συγκροτήματος Cascada, κυρία Ναταλί Χόρλερ στην σκηνή για τις πρόβες του μεγάλου τελικού της [Διαγωνισμός Τραγουδιού Eurovision 2013|Eurovision 2013 στο Μάλμε της Σουηδίας που έγιναν την Παρασκευή 17 Μαϊου.]]
Το συγκρότημα **Cascada** (Καταρράκτης στα ισπανικά) είναι ένα γερμανικό συγκρότημα της χορευτικής μουσικής που ιδρύθηκε το 2004 από την τραγουδίστρια Ναταλί Χόρλερ, τον DJ Manian και τον DJ Yanou. Είναι γνωστότεροι για τα τραγούδια τους όπως "Everytime We Touch", "What Hurts the Most", "Evacuate the Dancefloor" και "Miracle". Οι Cascada έχουν πουλήσει πάνω από 30 εκατομμύρια άλμπουμ και έχουν περίπου 15 εκατομμύρια ψηφιακές λήψεις. Οι Cascada έχουν  εκπροσώπησαν τη Γερμανία στον διαγωνισμό τραγουδιού Eurovision 2013 στο Μάλμε της Σουηδίας με το τραγούδι τους Glorious και βρέθηκαν στην 21η θέση με 18 βαθμούς. Είναι ένα από τα πιο επιτυχημένα συγκροτήματα χορευτικής μουσικής και το τρίτο πιο επιτυχημένο γερμανικό συγκρότημα του 21ου αιώνα.

Το 2010, η μουσική του συγκεκριμένου συγκροτήματος είχε τις περισσότερες λήψεις μετά από αυτή του Νταβίντ Γκετά.

Το 2018, το συγκρότημα Cascada είχε πάνω από ένα δισεκατομμύριο προβολές στο YouTube, συμπεριλαμβανομένων πάνω από 100 εκατομμύρια προβολών για το πολύ επιτυχημένο τραγούδι Everytime We Touch.

## Παραπομπές


## Εξωτερικοί σύνδεσμοι
* 

	

Κατηγορία:Γερμανικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με τη Γερμανία
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Άνταμ Βατσίνσκι

Ο **Άνταμ Βατσίνσκι** (*Adam Waczyński*, γενν. 15 Οκτωβρίου 1989) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Μάλαγα. 

## Σταδιοδρομία σε συλλόγους
Ο Βατσίνσκι έχει αγωνιστεί στους πολωνικούς συλλόγους Πρόκομ Τρεφλ Σόποτ, Γκούρνικ Βάλμπζιχ, Μπάσκετ Πόζναν και Τρεφλ Σόποτ.

Την περίοδο 2014-2016, αγωνίστηκε στην ισπανική Ομπραντόιρο.
Τον Ιούλιο του 2016, υπέγραψε τριετές συμβόλαιο με την Ουνικάχα Μάλαγα. Τη σεζόν 2016-17, κέρδισε το EuroCup με την ομάδα, αφού νίκησε τη Βαλένθια στους τελικούς.

## Διεθνής σταδιοδρομία
Ο Βατσίνσκι έκανε το ντεμπούτο του με την Εθνική Πολωνίας στο Ευρωμπάσκετ 2011. Αγωνίστηκε επίσης στο Ευρωμπάσκετ 2013, το Ευρωμπάσκετ 2015 και το Ευρωμπάσκετ 2017. 

Με την Πολωνία συμμετείχε στο Παγκόσμιο Κύπελλο του 2019 στην Κίνα. 

## Διακρίσεις και βραβεία

### Συλλογικά

; Πρόκομ Τρεφλ Σόποτ 

* Πρωτάθλημα Πολωνίας: 2004-05, 2007-08 

; Τρεφλ Σόποτ 

* Κύπελλο Πολωνίας: 2012, 2013 
* Σούπερ Καπ Πολωνίας: 2012, 2013 

; Μάλαγα 

* Πρωταθλητές EuroCup: 2016-17 

### Ατομικά

* Πιο Βελτιωμένος Παίκτης Πρωταθλήματος Πολωνίας: 2010-11 
* Πολυτιμότερος Παίκτης Κυπέλλου Πολωνίας: 2013 

## Παραπομπές


## Εξωτερικοί σύνδεσμοι
* Άνταμ Βατσίνσκι στο acb.com  
* Άνταμ Βατσίνσκι  στο draftexpress.com 
* ΆνταμΒατσίνσκι στο euroleague.net 
* Άνταμ Βατσίνσκι στο fiba.com 
* 

Κατηγορία:Πολωνοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Γκούρνικ Βάλμπζιχ
Κατηγορία:Καλαθοσφαιριστές Τρεφλ Σόποτ
Κατηγορία:Καλαθοσφαιριστές Ομπραδόιρο
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές ΠΜΓ Μπάσκετ Πόζναν
Μακάκος ρήσος

[thumb|Μακάκος ρήσος στο [Οχυρό Άγκρα]]
Ο **μακάκος ρήσος** ή **μακάκος ο μουλάττος** (*Macaca mulatta*) είναι από τα γνωστότερα είδη πιθήκων του παλαιού κόσμου. Αναγράφεται ως ελάχιστης ανησυχίας στον κόκκινο κατάλογο των απειλούμενων ειδών της IUCN, λόγω της ευρείας του διασποράς, του εικαζόμενου μεγάλου πληθυσμού και της ανεκτικότητάς του σε ένα ευρύ φάσμα οικοτόπων. Είναι αυτόχθων της Νότιας, Κεντρικής και Νοτιοανατολικής Ασίας και έχει την ευρύτερη γεωγραφική περιοχή όλων των μη ανθρώπινων πρωτευόντων, καταλαμβάνοντας μια μεγάλη ποικιλία υψομέτρων και οικοτόπων, από βοσκοτόπους σε ξηροτόπους και δασικές περιοχές, αλλά επίσης και κοντά σε ανθρώπινους οικισμούς.

Η ονομασία «ρήσος» προέρχεται από τον μυθολογικό βασιλιά Ρήσο της Θράκης, ενός ελάσσονος χαρακτήρα στην Ιλιάδα. Ωστόσο, ο Γάλλος φυσιοδίφης Ζαν-Μπατίστ Ώντμπερ (Jean-Baptiste Audebert), ο οποίος ονομάτισε το είδος, ανέφερε ότι δεν έχει βαθύτερο νόημα.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Κερκοπιθηκίδες
Τρωική Οροσειρά

Η **Τρωική Οροσειρά** () είναι οροσειρά η οποία ανέρχεται στα 2.760 μέτρα, και εκτείνεται βορείως του Όρους Φρανσαί κατά μήκος της ανατολικής πλευράς του Παγετώνα Ιλιάδα της Νήσου Άνβερς, στο αρχιπέλαγος Πάλμερ του Βρετανικού Εδάφους της Ανταρκτικής. Ερευνήθηκε από την Έρευνα των Εξαρτημένων Εδαφών των Νήσων Φώκλαντ (Falkland Islands Dependencies Survey - FIDS) το 1955 και ονομάστηκε από την Επιτροπή Τοπωνυμίων της Βρετανικής Ανταρκτικής (UK Antarctic Place-Names Committee - UK-APC) προς τιμήν των Τρωών, από τις αντιτιθέμενες πλευρές στον Τρωικό Πόλεμο στην Ιλιάδα του Ομήρου.

## Παραπομπές


Κατηγορία:Οροσειρές της Ανταρκτικής
Άνταμ Χριτσάνιουκ

Ο **Άνταμ Χριτσάνιουκ** (*Adam Hrycaniuk*, γενν. 15 Μαρτίου 1984) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Άρκα Γκντίνια. 

## Κολεγιακή σταδιοδρομία
Αφού πέρασε δύο χρόνια σε κοινοτικό κολέγιο, ο Χριτσάνιουκ πέρασε τη σεζόν 2007-08 με τους Σινσινάτι Μπέρκατς. 

## Σταδιοδρομία σε συλλόγους
Από το 2002 έως το 2004 αγωνίστηκε στην Σπούινια Στάργκαρντ.

Από το 2008 έως το 2013 αγωνίστηκε με την Ασέκο Πρόκομ στο Πρωτάθλημα Πολωνίας. 

Τον Μάρτιο του 2013, υπέγραψε με την ισπανική Βαλένθια για το υπόλοιπο της σεζόν 2012-13. 

Το Σεπτέμβριο του 2013, επέστρεψε στην Πολωνία και υπέγραψε με τη Μπάσκετ Ζιελόνα Γκούρα. 

Στις 26 Ιουνίου 2019, υπέγραψε συμβόλαιο με την Άρκα Γκντίνια. 

## Διεθνής σταδιοδρομία
Ο Χριτσάνιουκ έπαιξε με την Εθνική Πολωνίας στο Ευρωμπάσκετ 2011 και στο Ευρωμπάσκετ 2013. 

Ήταν μέλος της Πολωνίας που συμμετείχε στο Παγκόσμιο Κύπελλο του 2019 στην Κίνα. 

## Παραπομπές


## Εξωτερικοί σύνδεσμοι
* Προφίλ στο Euroleague.net 

Κατηγορία:Πολωνοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Σπούινια Στάργκαρντ
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Μπάσκετ Ζιελόνα Γκούρα
Κάρολ Γκρουσέτσκι

Ο **Κάρολ Γκρουσέτσκι** (*Karol Gruszecki*, γενν. 4 Νοεμβρίου 1989) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Πόλσκι Τσούκιερ Τόρουν. 

## Σταδιοδρομία σε συλλόγους
Ο Γκρουσέτσκι ξεκίνησε την επαγγελματική σταδιοδρομία του από τη βελγική Σπιρού Σαρλερουά τη σεζόν 2013-14. Ολοκλήρωσε τη σεζόν ως δανεικός στην πολωνική Τσάρνι Σλουπσκ. Την επόμενη σεζόν, ο Γκρουσέτσκι υπέγραψε πλήρες συμβόλαιο με την Τσάρνι Σλουπσκ. Στο τέλος της σεζόν 2014-15, ονομάστηκε στην Κορυφαία Ομάδα του Πρωταθλήματος Πολωνίας. Επίσης, τερμάτισε δεύτερος στη ψηφοφορία για τον Καλύτερο Πολωνό Παίκτη. Το καλοκαίρι του 2015, υπέγραψε με την πρωταθλήτρια Μπάσκετ Ζιελόνα Γκούρα. Αγωνίστηκε με την ομάδα για δύο σεζόν, πριν υπογράψει με την Πιερνίκι Τόρουν. 

Στις 19 Φεβρουαρίου 2018, η Πιερνίκι Τόρουν κέρδισε το πρώτο της τρόπαιο, όταν κέρδισε τη Ζιελόνα Γκούρα με 88-80 στον τελικό του Κυπέλλου Πολωνίας. Ο Γκρουσέτσκι ονομάστηκε ο Πολυτιμότερος Παίκτης της διοργάνωσης. 

## Διεθνής σταδιοδρομία
Ο Γκρουσέτσκι συμμετείχε με την Εθνική Πολωνίας στο Ευρωμπάσκετ του 2015 και του 2017. 

Ήταν μέλος της Εθνικής Πολωνίας, που συμμετείχε στο Παγκόσμιο Κύπελλο του 2019 στην Κίνα. 

## Παραπομπές


Κατηγορία:Πολωνοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Σπιρού Σαρλεουά
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Τσάρνι Σλουπσκ
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές Τβάρντε Πιερνίκι Τόρουν
Μπάντι

[μικρογραφία|Αγώνας μπάντι στη [Σουηδία.]]
Το **μπάντι** είναι ομαδικό χειμερινό άθλημα το οποίο παίζεται σε πάγο, στο οποίο οι παίκτες χρησιμοποιούν μπαστούνια για να κατευθύνουν μια μπάλα στο τέρμα της αντίπαλης ομάδας.

Το άθλημα θεωρείται μορφή του χόκεϊ και έχει κοινό παρασκήνιο με το χόκεϊ επί πάγου και επί χόρτου. Το μπάντι έχει επηρεαστεί από τους κανόνες του ποδοσφαίρου: οι αγώνες χωρίζονται σε δύο ημίχρονα των 45 λεπτών και υπάρχουν 11 παίκτες σε κάθε ομάδα. Τα τέρματα έχουν περίπου το ίδιο μέγεθος με αυτά του ποδοσφαίρου. Το μπάντι παίζεται σε πάγο όπως το χόκεϊ επί πάγου.

Υπάρχει επίσης μια παραλλαγή του μπάντι η οποία λέγεται μπάντι επί παγοδρομίου. Παίζεται με τους ίδιους κανόνες αλλά σε παγοδρόμιο χόκεϊ επί πάγου, με τέρματα και 6 παίκτες ανά ομάδα, ή πέντε στο αμερικάνικο πρωτάθλημα. Το παραδοσιακό μπάντι και το μπάντι επί παγοδρομίου είναι αναγνωρισμένα από τη Διεθνή Ολυμπιακή Επιτροπή. Υπάρχουν και άλλες ανεπίσημες εκδοχές, όπως το μπάντι με επτά παίχτες.

Το μπάντι επί παγοδρομίου είναι ο πρόγονος του ρίνκμπολ. Από το μπάντι προέρχεται και το φλόρμπολ, το οποίο δημιουργήθηκε όταν οι άνθρωποι άρχιζαν να παίζουν με πλαστικά μπαστούνια μεγέθους μπάντι και ελαφριές μπάλες ενώ τρέχουν στα πατώματα αιθουσών γυμναστηρίων.

Με βάση τον αριθμό των συμμετεχόντων αθλητών, το μπάντι είναι το δεύτερο πιο δημοφιλέστερο άθλημα που παίζεται σε πάγο μετά το χόκεϊ επί πάγου. Επίσης είναι το δεύτερο μεγαλύτερο άθλημα όσον αφορά τον αριθμό εισιτηρίων που πωλούνται καθημερινά σε αγώνες μπάντι.

Ωστόσο, σε σύγκριση με τα επτά αθλήματα των χειμερινών ολυμπιακών αγώνων, η δημοτικότητα του μπάντι σε σύγκριση με άλλα χειμερινά αθλήματα θεωρείται, σύμφωνα με τη Διεθνή Ολυμπιακή Επιτροπή, ως εκπρόσωπος ενός "κενού μεταξύ της δημοτικότητας, συμμετοχής και παγκόσμιου κοινού." Θεωρείται ότι αυτό είναι εμπόδιο για τη μελλοντική συμπερίληψη του αθλήματος στο πρόγραμμα των Ολυμπιακών αγώνων.

## Παραπομπές

Κατηγορία:Αθλήματα
Προς τους νέους, όπως αν εξ ελληνικών ωφελοίντο λόγων

Το ***Προς τους νέους, όπως αν εξ ελληνικών ωφελοίντο λόγων*** (ελληνιστική Κοινή *Πρὸς τοὺς νέους, ὅπως ἂν ἐξ ἑλληνικῶν ὠφελοῖντο λόγων*, λατ. *Oratio ad adolescentes de legendis libris Gentilium*), δηλαδή σε ελεύθερη μετάφραση «Προς τους εφήβους, για το πώς θα μπορούσαν να αντλήσουν όφελος από την κλασική ελληνική γραμματεία», είναι κείμενο και λόγος γραμμένος από τον Μέγα Βασίλειο. Κατά τον καθηγητή της Πατρολογίας Στυλιανό Παπαδόπουλο, γράφηκε μάλλον ανάμεσα στα έτη 359 καί 362, όταν ο Βασίλειος ασκήτευε στα «Άννησα και στο ασκητήριο του Πόντου, όπου δεχόταν και νουθετούσε νέους». Αντιθέτως, κατά τον θεολόγο Ιωάννη Σιδηρά συγγράφηκε το 363 ή το 364, δηλαδή μετά την έκδοση του διατάγματος του Αυτοκράτορα Ιουλιανού, με το οποίο απαγορευόταν στους Χριστιανούς δασκάλους να διδάσκουν την κλασική αρχαιοελληνική γραμματεία στους νέους

Παρά το ότι ο Βασίλειος είναι περισότερο γνωστός για τα καθαρώς θρησκευτικά του κείμενα και λόγους, σε αυτή την προτροπή του προς την αρετή ενθαρρύνει την επιλεκτική μελέτη των μη χριστιανικών αρχαιοελληνικών κειμένων και διαβεβαιώνει τους νεαρούς αναγνώστες ότι, παρά τη μη χριστιανική προέλευσή τους, στα μέρη όπου οι ποιητές, οι ιστορικοί και οι φιλόσοφοι είναι συμβατοί με την ορθόδοξη χριστιανική σκέψη, θα μπορούσαν να μελετηθούν με κέρδος εφόσον εμφυσούν αρετή, σαν να βλέπει κάποιος την ανάκλαση του ήλιου στο νερό προτού δει τον ίδιο τον ήλιο.

## Εκδόσεις με σχόλια
Το *Προς τους νέους...* εκδόθηκε τουλάχιστον 20 φορές στην περίοδο της Αναγεννήσεως. Μεταξύ των νεότερων εκδόσεων με σχόλια συγκαταλέγονται και οι εξής:

* Edward R. Maloney: *St. Basil the Great to students on Greek literature*, American Book Company, Νέα Υόρκη 1901 (online)
* Georg Büttner: *Basileios des Grossen Mahnworte an die Jugend uber den nützlichen Gebrauch der heidnischen Literatur*, Μόναχο 1908 (online)
* Fernand Boulenger: *Saint Basile: Aux jeunes gens sur la manière de tirer profit des lettres helléniques*, Collection Budé, Παρίσι 1935 (ανατυπώσεις 1952, 1965 και 2002)
* Mario Naldini: *Basilio di Cesarea: Discorso ai Giovani (Oratio ad adolescentes)*, *Biblioteca Patristica* 3, με τη λατινική εκδοχή του Λεονάρντο Μπρούνι, εκδ. Nardini, Φλωρεντία 1984
* *Βασιλείου του Μεγάλου: Προς τους νέους, όπως αν εξ ελληνικών ωφελοίντο λόγων*, εισαγωγή, ανάλυση, σχόλια, απόδοση στη δημοτική Βασιλείου Γ. Μπιλάλη, εκδ. «Γρηγόρη», Αθήνα 1966 & 1989, 128 σελ., ISBN 978-960-222-070-2

## Παραπομπές


## Εξωτερικοί σύνδεσμοι
* Το πρωτότυπο ελληνικό κείμενο με υπερσυνδέσμους λεξικού στον ιστότοπο *Early Church Texts*
* Το πρωτότυπο ελληνικό κείμενο με απόδοση στη δημοτική του Β. Μουστάκη
* trans. Αγγλική μετάφραση του Roy J. Deferrari (1934)
* «The Life of St. Basil and the Address to Young Men», άρθρο του Frederick Morgan Padelford στο *Yale Studies in English*, τόμος 15 (1902)

Κατηγορία:Κείμενα στην Ελληνιστική Κοινή
Κατηγορία:Ελληνισμός και Χριστιανισμός
Μπασίνα της Θουριγγίας

Η **Μπασίνα της Θουριγγίας** (περί το 438 - 477) ήταν σύμφωνα με τον συγγραφέα Γρηγόριο της Τουρ βασίλισσα της Θουριγγίας στα μέσα του 5ου αι. Το βασίλειο τού συζύγου της βρισκόταν στην Γαλατική πλευρά τού Ρήνου στην περιοχή που ήταν γνωστή ως Βελγική Γαλατία. Εγκατέλειψε τον σύζυγό της Μπισίνο, και εγκαταστάθηκε δυτικά στην Ρωμαϊκή Γαλατία: με δική της πρωτοβουλία συνάντησε τον Βασιλιά των Σαλίων Φράγκων Χιλδέριχο Α΄, τού ζήτησε το χέρι του, και τον παντρεύτηκε. Η υπεροψία της έφθανε σε τέτοιο βαθμό, που έλεγε *"είμαι έτοιμη να διασχίσω ακόμη και τον ωκεανό, για να βρω τον ισχυρότερο άνδρα στον πλανήτη"*. 

Ο Χιλπέριχος Α΄, μέλος της Δυναστείας των Μεροβίγγειων, έκανε την εποχή εκείνη έντονες προσπάθειες να δημιουργήσει ένα Φραγκικό βασίλειο μέσα στην Ρωμαϊκή αυτοκρατορία. Ο γιος τους Κλόβις Α΄ ήταν ο πρώτος μεγάλος βασιλιάς, που ένωσε όλα τα Φραγκικά εδάφη σε ένα βασίλειο υπό την ηγεσία του. Γεννήθηκε ως *"Χλωδοβίκος"*, αλλά έμεινε γνωστός σαν βασιλιάς με το εκλατινισμένο *"Κλόβις"*. Η κόρη της ήταν η Αυδοφλέδα, τής οποίας σύζυγος ήταν ο κορυφαίος βασιλιάς των Οστρογότθων Θεοδώριχος ο Μέγας. Το έργο *"Πράξεις των επισκόπων του Καμπραί"* γράφει, ότι οι αδελφοί Ραγκανάρ και Ρίτσαρ που κυβερνούσαν το Καμπραί, και θανατώθηκαν από τον γιο της λόγω αποστασίας, ήταν συγγενείς της.

## Οικογένεια
Παντρεύτηκε το 463 τον Χιλδέριχο Α΄ των Μεροβιγγείων βασιλιά των Σαλίων Φράγκων και είχε τέκνα:
* Κλόβις Α΄ π.466-511, βασιλιάς των Σαλίων Φράγκων και μετά των (Σαλίων και Ριπουαρίων) Φράγκων.
* Αυδοφλέδα 467-511, παντρεύτηκε τον Θεοδώριχο τον *Μέγα* βασιλιά των Οστρογότθων, των Βησιγότθων και της Ιταλίας.
* Λανθίλδη γενν. 468.
* Αδολφέδη γενν. 470.

## Παραπομπές


## Πηγές
*Γρηγόριος Τουρώνης, *"Ιστορία των Φράγκων"*, Βιβλίο Β΄
**"Πράξεις των επισκόπων του Καμπραί"*

Κατηγορία:Σύζυγοι των βασιλέων των Φράγκων
Κατηγορία:Γερμανίδες δούκισσες
Βουλή των Αντιπροσώπων της Ομοσπονδίας Βοσνίας και Ερζεγοβίνης

Η **Βουλή των Αντιπροσώπων της Ομοσπονδίας Βοσνίας και Ερζεγοβίνης** είναι η κάτω βουλή του Κοινοβουλίου της Ομοσπονδίας Βοσνίας και Ερζεγοβίνης, του νομοθετικού σώματος της Ομοσπονδίας Βοσνίας και Ερζεγοβίνης, της μιας από τις δύο οντότητες της Βοσνίας και Ερζεγοβίνης. 

## Σύσταση
Η Βουλή των Αντιπροσώπων αποτελείται από 98 μέλη που εκλέγονται δημοκρατικά με άμεσες εκλογές, με μυστική ψηφοφορία, σε όλη την Ομοσπονδία, όπως υπαγορεύει το Σύνταγμα της Ομοσπονδίας και ο Εκλογικός Νόμος της Βοσνίας και Ερζεγοβίνης. Τα μέλη της Βουλής διατελούν τετραετείς θητείες, εκτός αν η Βουλή διαλυθεί. 

Η Βουλή των Αντιπροσώπων έχει έναν Πρόεδρο, που είναι ο Ομιλητής, δύο Αντιπροέδρους και έναν Γραμματέα, που διορίζονται σύμφωνα με το νόμο. 

### Πρόεδρος της Βουλής των Αντιπροσώπων
Τα καθήκοντα του Προέδρου είναι:

* εκπροσωπεί τη Βουλή των Αντιπροσώπων
* συμμετέχει στην προετοιμασία, συγκαλεί και προεδρεύει στις συνεδριάσεις της Βουλής των Αντιπροσώπων
* ξεκινά την εξέταση θεμάτων που εμπίπτουν στο πεδίο ενδιαφέροντος της Βουλής των Αντιπροσώπων στις συνεδριάσεις.
* συμφωνεί με τον Ομιλητή της Βουλής των Λαών σχετικά με τον τρόπο και τους όρους της συζήτησης των αποφάσεων που απαιτούν επιβεβαίωση και από τα δύο σώματα.
* μεριμνά για την εφαρμογή του προγράμματος εργασιών της Βουλής των Αντιπροσώπων και υποβάλλει εκθέσεις περί αυτού
* μεριμνά για την εφαρμογή των Εσωτερικών Κανονισμών
* μεριμνά για τα θέματα δημοσιότητας σχετικά με το έργο και τα σώματα εργασίας της Βουλής των Αντιπροσώπων
* μεριμνά για την άσκηση των δικαιωμάτων και των καθηκόντων της Βουλής των Αντιπροσώπων σε συνδυασμό με τα καθήκοντα και την αρμοδιότητα της Βουλής.
* μεριμνά για τις σχέσεις και τις συνεργασίες της Βουλής των Αντιπροσώπων με τα άλλα Ομοσπονδιακά σώματα
* υπογράφει τους Νόμους που εγκρίθηκαν από την Βουλή των Αντιπροσώπων
* υπαγορεύει οδηγίες στον Γραμματέα της Βουλής στο πλαίσιο και σχετικά με τα καθήκοντά του.

## Τρέχουσα σύσταση
Η τρέχουσα σύσταση της Βουλής των Αντιπροσώπων ορίστηκε με τις Βοσνιακές γενικές εκλογές της 7ης Οκτωβρίου 2018:

## Παραπομπές

Κατηγορία:Πολιτική της Βοσνίας και Ερζεγοβίνης
Μπουφαρίκ

Το **Μπουφαρίκ** είναι πόλη στην επαρχία Μπλιντά της Αλγερίας. Σύμφωνα με την απογραφή του 2008 έχει 57.162 κατοίκους, από 48.766 το 1998 σημειώνοντας ετήσια αύξηση 1,63%. 

Η ιστορία του Μπουφαρίκ ξεκίνησε το 1835, όταν ο γαλλικός στρατός δημιούργησε μόνιμη βάση στη σημερινή τοποθεσία της πόλης κατά την κατάκτηση της Αλγερίας. Ο Μπερτράν Κλωζέλ ίδρυσε επίσημα το Μπουφαρίκ το 1836 ως δήμο. 

Η σημαντικότερη οικονομική δραστηριότητα του Μπουφαρίκ είναι η κατεργασία πορτοκαλιών. Το αναψυκτικό Orangina συσκευαζόταν στο Μπουφαρίκ από το 1936 έως το 1962. Ο αλγερινός στρατός λειτουργεί επίσης μια αεροπορική βάση στο αεροδρόμιο του Μπουφαρίκ. Κοντά στο αεροδρόμιο αυτό συνέβη στις 11 Απριλίου 2018, το χειρότερο αεροπορικό δυστύχημα στην ιστορία της Αλγερίας, όταν ένα Ilyushin Il-76 συνετρίβη σε ένα χωράφι λίγο μετά την απογείωση, σκοτώνοντας πάνω από 250 άτομα. 

Το Μπουφαρίκ βρίσκεται στην εθνική οδό 1. Η πόλη έχει σιδηροδρομικό σταθμό στη γραμμή Αλγέρι-Οράν. 

## Παραπομπές


Κατηγορία:Πόλεις της Αλγερίας
Υποτροπικό κλίμα

Το **υποτροπικό κλίμα** χαρακτηρίζεται από μακρά ζεστά και ξηρά καλοκαίρια και μικρής διάρκειας υγρούς και ήπιους χειμώνες ενώ η θερμοκρασία δεν πέφτει κάτω από το 0 
Το κλίμα αυτό εντοπίζεται στην βόρεια Αφρική και την νότια Ευρώπη. Μια υποκατηγορία του είναι το υγρό υποτροπικό κλίμα. 

Κατηγορία:Κλίμα
Ντάμιαν Κούλιγκ

Ο **Ντάμιαν Κούλιγκ** (*Damian Kulig*, γενν. 23 Ιουνίου 1987) είναι Πολωνός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Τβάρντε Πιερνίκι Τόρουν. 

## Σταδιοδρομία σε συλλόγους
Στις 22 Μαρτίου 2012, ο Κουλιγκ αποχώρησε από την Μπάσκετ Πόζναν, για να υπογράψει με την Τούρουβ Ζγκοζέλετς μέχρι το τέλος της σεζόν 2011-12. Το Μάιο του 2012, ο σύλλογος επέκτεινε το συμβόλαιο του για ακόμη μία σεζόν. 

Κατά τη σεζόν 2014-15, ο Κούλιγκ έπαιξε στην Ευρωλίγκα για πρώτη φορά στη σταδιοδρομία του. Σε 10 αγώνες, ηγήθηκε της ομάδας του σε πόντους (15,2), έχοντας επίσης 5,5 ριμπάουντ και 1,5 ασίστ ανά αγώνα. Ωστόσο, η Τούρουβ Ζγκοζέλετς αποκλείστηκε στην πρώτη φάση της διοργάνωσης, αφού τερμάτισε τελευταία στον Γ Όμιλο με ρεκόρ 1-9. Στις 29 Απριλίου 2015, ο Κούλιγκ κέρδισε το βραβείο του Πολυτιμότερου Πάικτη του Πρωταθλήματος Πολωνίας. Η Τούρουβ Ζγκοζέλετς τελείωσε τη σεζόν στη 2η θέση του Πρωταθλήματος, αφού έχασε με 4-2 στη σειρά των τελικών από τη Ζιελόνα Γκούρα. 

Στις 11 Ιουνίου 2015 υπέγραψε συμβόλαιο με την τουρκική Τράμπζονσπορ. 

Στις 8 Ιουλίου 2016, υπέγραψε με την Μπάνβιτ. 

Το καλοκαίρι του 2019, εντάχθηκε στην πολωνική Τβάρντε Πιερνίκι Τόρουν. 

## Διεθνής σταδιοδρομία
Ο Κούλιγκ εκπροσώπησε την Πολωνία στο Ευρωμπάσκετ του 2015. Σε 6 αγώνες στη διοργάνωση, είχε κατά μέσο όρο 6,7 πόντους και 5,7 ριμπάουντ, με ποσοστό 45,2% από σουτ εντός πεδιάς. 

Ήταν μέλος της Εθνικής Πολωνίας που συμμετείχε στο Παγκόσμιο Κύπελλο του 2019 στην Κίνα. 

## Διακρίσεις

### Συλλογικές

* Πρωτάθλημα Πολωνίας (1): 2013-14 

### Ατομικές

* Πολυτιμότερος Παίκτης PLK: 2015 
* Κορυφαία Ομάδα PLK: 2015 
* Πιο Βελτιωμένος Παίκτης PLK: 2012 

## Παραπομπές


## Εξωτερικοί σύνδεσμοι
* Ντάμιαν Κούλιγκ στο eurobasket.com 
* Ντάμιαν Κούλιγκ στο euroleague.net 
* Ντάμιαν Κούλιγκ  στο fiba.com

Κατηγορία:Πολωνοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Στάρογκαρντ Γκντάνσκι
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Τούρουφ Ζγκοζέλετς
Κατηγορία:Καλαθοσφαιριστές Τράμπζονσπορ ΜΚ
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Μπαντίρμα Μ.Ι.Κ.
Κατηγορία:Καλαθοσφαιριστές Τβάρντε Πιερνίκι Τόρουν
Κατηγορία:Καλαθοσφαιριστές ΠΜΓ Μπάσκετ Πόζναν
Κατηγορία:Καλαθοσφαιριστές Σταλ Όστρουφ Βιελκοπόλσκι
Μάικ Τέιλορ (προπονητής καλαθοσφαίρισης)

δεξιά|μικρογραφία| Ο Τέιλορ δίνει οδηγίες στον πάγκο της Εθνικής Πολωνίας το 2014.
Ο **Μάικλ Ρίτσαρντ «Μάικ» Τέιλορ** (*Michael Richard "Mike" Taylor*, γενν. 29 Αυγούστου 1972) είναι Αμερικανός προπονητής καλαθοσφαίρισης. Είναι ο τωρινός προπονητής της Χάμπουργκ Τάουερς στο Πρωτάθλημα Γερμανίας. Από το 2014, είναι ο προπονητής της Εθνικής Πολωνίας, την οποία οδήγησε στον Γύρο των 16 στο Ευρωμπάσκετ 2015 και στα προημιτελικά του  Παγκοσμίου Κυπέλλου 2019.

## Προπονητική σταδιοδρομία

### Σε συλλόγους
Ο Τέιλορ έχει υπάρξει ο προπονητής των Κέμνιτζ 99, Ντοτζ Σίτι Λέτζεντ, Έσεξ Λέοπαρντς, Ράτιοφαρμ Ουλμ, Κάνσας Κέιτζερζ και Μέιν Ρεντ Κλος. 

#### Χάμπουργκ Τάουερς
Στις 23 Μαΐου 2018, ο Τέιλορ υπέγραψε διετές συμβόλαιο με την Χάμπουργκ Τάουερς της 2ης κατηγορίας Γερμανίας. Στην πρώτη του σεζόν, κέρδισε το πρωτάθλημα και οδήγησε την ομάδα στον προβιβασμό στην κορυφαία κατηγορία (BBL).

### Σε Εθνικές ομάδες

#### Εθνική Πολωνίας
Από το 2014, είναι ο προπονητής της Εθνικής Πολωνίας, την οποία οδήγησε στον Γύρο των 16 στο Ευρωμπάσκετ 2015 και στα προημιτελικά του Παγκοσμίου Κυπέλλου του 2019.

## Παραπομπές


## Εξωτερικοί σύνδεσμοι
* Προφίλ στο Eurobasket.com 
* Επίσημος ιστότοπος

Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Ράτιοφαρμ Ουλμ
Κατηγορία:Προπονητές καλαθοσφαίρισης Εθνικής Πολωνίας
Κατηγορία:Προπονητές καλαθοσφαίρισης Χάμπουργκ Τάουερς
Κατηγορία:Προπονητές καλαθοσφαίρισης αμερικανικών συλλόγων
Κατηγορία:Προπονητές καλαθοσφαίρισης αγγλικών συλλόγων
Κατηγορία:Προπονητές καλαθοσφαίρισης γερμανικών συλλόγων
Αντζαλί Γκοπαλάν

Η **Αντζαλί Γκοπαλάν** (γεν. 1 Σεπτεμβρίου 1957) είναι Ινδή ακτιβίστρια υπέρ των ανθρωπίνων δικαιωμάτων και των δικαιώματα των ζώων, ιδρύτρια του εμπιστεύματος "Ίδρυμα Ναζ Ινδίας", μια ΜΚΟ η οποία είναι αφιερωμένη στην καταπολέμηση του ιού ανθρώπινης ανοσοανεπάρκειας/συνδρόμου επίκτητης ανοσολογικής ανεπάρκειας στην Ινδία (ΙΑΑ/ΣΕΑΑ), κυρίως στις γυναίκες και παιδιά. Η Αντζαλί άρχισε να εργάζεται σε θέματα που αφορούν τον ΙΑΑ/ΣΕΑΑ και τις περιθωριοποιημένες κοινότητες στις Ηνωμένες Πολιτείες. Το 2012, το περιοδικό Τάιμ τοποθέτησε τον Γκοπαλάν στον κατάλογο με τους 100 πιο επιδραστικούς ανθρώπους στον κόσμο.

## Πρώτα χρόνια
Η Αντζαλί Γκοπαλάν γεννήθηκε το 1957 στο Τσενάι του Ταμίλ Ναντού. Ο πατέρας της, σμήναρχος Δρ. Κ.Ρ. Γκοπαλάν, ήταν αξιωματικός της ινδικής πολεμικής αεροπορίας. Η μητέρα της καταγόταν από το Παντζάμπ. Φοίτησε στο σχολείο Λα Μαρτινιέρ Λάκναου. 

Σπούδασε στην Ινδία και τις ΗΠΑ. Αποφοίτησε με πτυχίο στις πολιτικές επιστήμες από το γυναικείο κολλέγιο Λέιντι Σρι Ραμ και απέκτησε μεταπτυχιακό δίπλωμα στη δημοσιογραφία και μεταπτυχιακό στη διεθνή ανάπτυξη από το πανεπιστήμιο Τζαβαχαρλάλ Νεχρού. 

## Παραπομπές


Κατηγορία:Ινδοί ακτιβιστές
Φραγκολεβαντίνοι

**Φραγκολεβαντίνοι** ή απλώς **λεβαντίνοι** (τουρκικά: *levantenler*) ονομάζονταν οι δυτικοί από την Ευρώπη και αργότερα και την Αμερική που είχαν μεταναστεύσει και ζούσαν μόνιμα στην Οθωμανική Αυτοκρατορία για οικονομικούς και κυρίως εμπορικούς λόγους. Οι φραγκολεβαντίνοι σταδιακά αυξήθηκαν σε πληθυσμό και πλούτισαν λόγω των διομολογήσεων, οι οποίες έδιναν σε υπηκοόυς δυτικών χωρών σημαντικές διευκολύνσεις στο εμπόριο και παραχώρηση προστασίας, με καθεστώς ετεροδικίας. Η πρώτη φορά που δόθηκε διομολόγηση ήταν το 1535 από τον Σουλεϊμάν τον Μεγαλοπρεπή στο Γάλλο βασιλιά Φραγκίσκο τον Α΄.

Οι πρώτοι φραγκολεβαντίνοι ήταν κυρίως Ιταλοί και Γάλλοι έμποροι (εξ ου και το όνομα) αλλά όσο δίνονταν περισσότερες διομολογήσεις σταδιακά άρχιζαν να εγκαθίστανται Άγγλοι, Αυστριακοί, Ολλανδοί, Αμερικάνοι και άλλοι, καθώς και Ρωμιοί κοσμοπολίτες που επαναπατρίζονταν. Οι φραγκολεβαντίνοι ανήκαν στην άρχουσα τάξη της Οθωμανικής Αυτοκρατορίας και ήταν συγκεντρωμένοι κυρίως στα κοσμοπολίτικα λιμάνια της Ανατολής όπως τη Κωνσταντινούπολη, τη Θεσσαλονίκη, τη Σμύρνη, την Αλεξάνδρεια και τη Βυρητό. Ιδιαίτερα από τα χρόνια του τανζιμάτ μέχρι την εδραίωση της Τουρκικής Δημοκρατίας (1839-1923) απολάμβαναν αναρίθμητα προνόμια και οφέλη. Οι λεβαντίνοι συνήθως συγκεντρώνονταν στους δικούς τους μαχαλαδες, που ονομάζονταν "φραγκομαχαλάδες", με αποτέλεσμα σήμερα τόσο στην Τουρκία όσο και στην Ελλάδα να υπάρχουν σε πολλές πόλεις συνοικίες με αυτό το όνομα.  Οι λεβαντίνοι έχουν αφήσει πίσω τους, ιδιαίτερα στις πόλεις που προαναφέρθηκαν, πολλά κτίρια σπουδαίας αρχιτεκτονικής αξίας. Όταν η Μεγάλη Βρετανία κατέλαβε την Παλαιστίνη κατά την τελευταία φάση του Πρώτου Παγκόσμιου Πολέμου, μερικοί από τους νέους κυβερνήτες προσάρμοσαν τον όρο Λεβαντίνοι υποτιμητικά, αναφερόμενοι στους κατοίκους μικτής αραβικής και ευρωπαϊκής καταγωγής και στους Ευρωπαίους (συνήθως Γάλλους, Ιταλούς, ή Έλληνες) που «είχαν γίνει ιθαγενείς» και είχαν υιοθετήσει τοπικές ενδυμασίες και έθιμα.

Οι φραγκολεβαντίνοι προσπάθησαν να προστατέψουν τα προνόμια που απολάμβαναν υπό οθωμανικό καθεστώς τόσο από τους Έλληνες όσο και από τους Νεότουρκους. Τα επόμενα χρόνια σταδιακά μετανάστευσαν από τις πρώην Οθωμανικές χώρες η αφομοιώθηκαν. Σήμερα ο όρος είναι κυρίως ιστορικός και δε χρησιμοποιείται για τις σύγχρονες κοινότητες Ευρωπαίων μεταναστών στην Ανατολή. Ορισμένοι από τους απόγονους των Λεβαντίνων συνεχίζουν να ζουν στην Κωνσταντινούπολη (ως επί το πλείστον στις περιοχές Μπέηογλου (Beyoğlu ή Πέραν) και Νισάντασι (Nişantaşı) και στη Σμύρνη (ως επί το πλείστον στις περιοχές του Μπουρνόβα (Bornova) και του Βουτζά (Buca). 

## Δείτε επίσης
* Μπουρνόβας
* Πέραν
* Ανατολικές Καθολικές Εκκλησίες
* Φραγκολεβαντίνικα

## Παραπομπές


## Εξωτερικοί σύνδεσμοι
* Ίδρυμα Λεβαντίνικης Κληρονομιάς

Κατηγορία:Χριστιανοί της Οθωμανικής Αυτοκρατορίας
Κατηγορία:Ιστορία της Οθωμανικής Αυτοκρατορίας
Κατηγορία:Έλληνες ευρωπαϊκής καταγωγής
Κατηγορία:Τούρκοι καυκάσιας καταγωγής